Kabupatén Bondowoso

Kabupatén Bondowoso (Aksara Bali: ᬩᭀᬦ᭄ᬤᭀᬯᭀᬲᭀ, Hanacaraka: ꦏꦧꦸꦥꦠꦺꦤ꧀ꦧꦤ꧀ꦝꦮꦱ, Pegon: کَبُڤَتَينْ بَونْضَوَوصَ, Kabupatèn Båndåwåså, Madura: Kebhupatèn Bândâbâsah, ; ) inggih punika silih tunggil kabupatén ring propinsi Jawa Timur, Indonésia. ibu kotanyane inggih punika Kecamatan Bondowoso. Kabupatén niki magenah ring pasimpangan jalur saking Kecamatan Besuki miwah Kabupatén Situbondo nuju Jember. Kabupatén Bondowoso dados satunggil kabupaten sané nénten madué wawidangan pasisi segara ring wawidangan Tapal Kuda, Jawa Timur. Ring warsa 2020, krama Kabupaten Bondowoso akehnyane 776.151 diri sareng kepadetan kramanyane 498 diri/km².

 Lelintihan 
Duk masa Bupati Ronggo Kiai Suroadikusumo ring Besuki nglimbak antuk kawéntenan Labuhan Besuki sané prasida narik kawéntenan para pedagang saking dura negara. Antuk sayan akéh kramané, perlu kawéntenan utsaha nglimbakang wawidangan antuk ngunggahang alas, nuju kelod kangin. Kiai Patih Alus ngusulang mangda Mas Astrotruno, putra angkat Bupati Ronggo Suroadikusumo, dados anak sané nerima tugas ngmuka alas punika. Usulan punika katrima olih Kiai Ronggo-Besuki, miwah Mas Astrotruno taler prasida nerima tugas punika. Raris Kiai Ronggo Suroadikusumo ngawinin Mas Astotruno sareng Roro Sadiyah inggih punika okan Bupati Probolinggo Joyolelono. Biang kurenane sane maparab Astrotruno ngaturang banteng putih sane majohan (tanduknyane melengkung ka beten) mangda kadadosang sawitra ring pamarginé miwah dados panuntun rikala ngrereh genah-genah sané subur.

Panglimbak wewidangan puniki kakawitin ring warsa 1789, sajabaning antuk tetujon politik taler pinaka utsaha nglimbakang agama Islam riantukan ring sekitas wewidangan sané kaaptiang kramannyané kantun nyembah berhala. Mas Astrotruno kabantuin olih Puspo Driyo, Jatirto, Wirotruno, miwah Jati Truno mamargi ngamargiang tugasnyané nuju kelod, ngelintangin wewidangan pagunungan nampek Arak-arak  ⁇ Jalan Nyi Melas ⁇ . Rombongan punika ngungsi kangin ka Désa Wringin nganggén gerbang sané mawasta  ⁇ Lawang Seketeng ⁇ . Wringin, Kupang, Poler miwah Madiro, raris nuju kelod inggih punika désa Kademangan antuk ngwangun pondok peristirahatan ring sisi kelod kauh Kademangan (kirang-kirang ring Désa Nangkaan mangkin).

Désa-désa liyanan inggih punika ring sisi kaja inggih punika Glingseran, Tamben miwah Ledok Bidara. ring sisi kauh wénten Selokambang, Selolembu. sisi kangin inggih punika Tenggarang, Pekalangan, Wonosari, Jurangjero, Tapen, Praje,kan miwah Wonoboyo. Ring sisi kelod wénten Sentong, Bunder, Biting, Patrang, Baratan, Jember, Rambi, Puger, Sabrang, Menampu, Kencong, Keting. Krama sané meneng ring genahé punika wénten limang atus diri, soang-soang désa meneng, kalih, tiga, papat diri. Wusan punika raris kawangun genah pamréntahan ring sisi kelod tukad Blindungan, ring sisi kauh Sungai Kijing miwah sisi kalér Sungai Growongan (Nangkaan) sané kawastanin  ⁇ Kabupatén Lama ⁇  Blindungan, magenah ±400 méter sisi kalér alun-alun.

Pakaryan punika mamargi saking warsa 1789-1794. Antuk ngukuhang wewidangan kekuasaan, Mas Astrotruno ring warsa 1808 kaangkat dados demang antuk gelar Abhiseka Mas Ngabehi Astrotruno, miwah pangucapnyané inggih punika  ⁇ Demang Blindungan ⁇ . Kotan kotane punika kawangun antuk wangunan sane marupa umah sang prabu sane marep kelod, sane magenah ring sisi kaler alun-alun kotane. Ring genah alun-alun punika dumun wantah genah miara kebo putih sané kasayangang olih Mas Astrotruno, santukan irika tumbuh rerumputan ajengan ternak. Ring sisi kauh kawangun masjid sane marep kangin. Mas Astrotruno ngawentenang makudang-kudang tontonan, minakadi aduan paksi puyuh (gemek), sabung ayam, kerapan sapi, miwah aduan sapi mangda prasida nglipur para buruh. tontonan aduan sapi kagelar manut galah tur dados tontonan ring Jawa Timur kantos 1998. Antuk jasa-jasanyané punika raris Astrotruno kadadosang Nayaka sané ngamel Jaksa Negara.

Saking Keluarga Besar  ⁇ Ki Ronggo Bondowoso ⁇  kapolihang katerangan indik ring warsa 1809 Raden Bagus Asrah utawi Mas Ngabehi Astrotruno kaangkat dados patih mandiri (zelfstanding) antuk wastan Abhiseka Mas Ngabehi Kertonegoro. Ida kasengguh pinaka pangadeg miwah pamrentah kapertama ring Bondowoso. Genah paumahan Ki Kertonegoro sane dumun mawasta Blindungan, antuk pawangunan kota kagentosin aran dados Bondowoso, pinaka pauwahan kruna Wana Wasa. Ida Sang Hyang Widi Wasa sampun mapaica kamenangan ring kaulan Idane, tur Ida mapaica kamenangan ring iraga marep ring jadmane dursila.

Yadiastun Belanda sampun masikian ring Puger miwah antuk administratif yuridis formal ngeranjingang Bondowoso ring wewidangan kakuasannyane, sakéwanten ring sajeroning kasujatian pengangkatan personel praja kantun wewenang Ronggo Besuki, punika mawinan nénten wénten sané maduwé hak nglaim embasnyané kota anyar Bondowoso sajabaning Mas Ngabehi Kertonegoro. Indike puniki kakukuhang antuk ngicénin Ida panugrahan mangda prasida nglanturang makarya ring alas kantos puput pamargin Sri Bupati ring Besuki.

Ring warsa 1819 Bupati Adipati Besuki Raden Ario Prawiroadiningrat nincapang statusnyané saking Kademangan manados wewidangan sané lepas saking Besuki antuk status Keranggan Bondowoso miwah ngangkat Mas Ngabehi Astrotruno manados panguasa wewidangan antuk gelar Mas Ngabehi Kertonegoro, taler antuk predikat Ronngo I. Puniki kalaksanayang ring rahina Selasa Kliwon, 25 Syawal 1234 H utawi 17 Agustus 1819. Indiké punika raris kadadosang aksi.

 Pamréntahan 
 Bupati 

 Déwan Perwakilan 

 Kecamatan 

 Pustaka 

 Pranala jaba 
  Situs Resmi Pamrentahan Propinsi Jawa Timur 
  Situs BPS Propinsi Jawa Timur
  Situs Resmi pamréntahan Kabupatén Bondowoso
  Situs BPS Kabupatén Bondowoso
cutetan: URL dados kauahin/ilang. Yening URL nenten aktip, dados kaapus saking lis.


Bondowoso
Bondowoso